el el el el el el el el el el el el el el el el el el el el el el el el el de el en el el el en el el el el el el en el ko el el el en el en el el el el el el el el el el el de el el el el el el el el el el el el el el el el el el el el en el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Ο Νομός Έβρου βρίσκεται στο βορειοανατολικό άκρο της Ελλάδας, στο φυσικό σύνορο της χώρας με την Βουλγαρία στα βόρεια και την Τουρκία στα ανατολικά, αποτελεί δε το ένα από τα τρία τριεθνή σημεία που υπάρχουν στην Ελλάδα. Δυτικά συνορεύει με τον Νομό Ροδόπης, η πρόσβαση στον οποίον γίνεται μέσω της Εγνατίας Οδού και στα νότια βρέχεται από το Θρακικό πέλαγος[3].
ΕΒ*, ΜΧ* (Αλεξανδρούπολη), ΟΡ* (Ορεστιάδα)
Το καθολικό της μονής Θεοτόκου της Κοσμοσώτειρας, που ιδρύθηκε το 1152 από τον Ισαάκιο Κομνηνό στην τοποθεσία Βήρα (πρόκειται για τις σημερινές Φέρες Έβρου), κοντά στο δέλτα του Έβρου. Θεωρείται ένα από το καλύτερα δείγματα της κωνσταντινουπολίτικης τέχνης στον ελλαδικό χώρο.
Χιλιομετρικά αποτελεί τον πλέον απομακρυσμένο νομό από την Αθήνα καθώς η πρωτεύουσα του νομού, Αλεξανδρούπολη απέχει 840 χλμ. από αυτήν, 340 χλμ. από την Θεσσαλονίκη, 295 χλμ. από την Κωνσταντινούπολη και 60 χλμ.[4] από την Κομοτηνή, που αποτελεί την έδρα της περιφέρειας ανατολικής Μακεδονίας – Θράκης. Ονομάστηκε Νομός Έβρου από τον ομώνυμο ποταμό, τον μεγαλύτερο των Βαλκανίων, που διασχίζει το βορειοανατολικό άκρο της Ελλάδας στα σύνορα[5]. Είναι το φυσικό σύνορο της Ελλάδας με τις γειτονικές της χώρες Τουρκία και Βουλγαρία.
Το οικόσημα των Κομνηνών: ο βυζαντινός αετός της οικογένειας των Κομνηνών (από την Κόμνη της Θράκης καταγόμενων) που απεικονίζεται στον Ναό της Παναγίας Κοσμοσώτειρας στις Φέρες Θράκης.
Ως μέρος της δυτικής Θράκης, η επικράτεια του νομού Έβρου ακολουθεί την μοίρα ολόκληρης της δυτικής Θράκης. Το 1821, περιοχές του Έβρου επαναστάτησαν, όπως τα Λάβαρα και η Σαμοθράκη. Ωστόσο η ενσωμάτωση στην Ελλάδα δεν ήρθε παρά μόνο το 1920, όταν η Βουλγαρία υποχρεώθηκε να παραδώσει την Θράκη στην Ελλάδα, σύμφωνα με την συνθήκη του Νεϊγί-συρ-Σεν. Αρχικά ήταν μέρος του νομού Θράκης αλλά ο νομός διαιρέθηκε το 1930 στους σημερινούς νομούς Ξάνθης, Ροδόπης και Έβρου. Κατά τη διάρκεια του ελληνοτουρκικού πολέμου του 1919-1922, στον Έβρο κατέφθασαν πολλοί πρόσφυγες και χτίστηκαν νέες πόλεις όπως η Ορεστιάδα. Η κοιλάδα του ποταμού Έβρου πλημμύρισε αρκετές φορές, με τις πιο πρόσφατες πλημμύρες να σημειώθηκαν το 2005, το 2006, το 2014 αλλά και το 2021 όπου πραγματοποιήθηκαν οι πολλαπλές και μεγαλύτερες πλημμύρες των τελευταίων δεκαετιών.
Η σημαία των Εβριτών επαναστατών το 1821
Ο Έβρος είναι ένας από τους μεγαλύτερους νομούς της Ελλάδας. Αποτελεί μέρος του γεωγραφικού διαμερίσματος Θράκης (δυτική Θράκη), και περιλαμβάνει τη νήσο Σαμοθράκη στο βόρειο Αιγαίο. Ο νομός έχει μήκος περίπου 150 χιλιόμετρα από βορρά προς νότο (εξαιρουμένης της Σαμοθράκης). Το πλάτος του νομού κυμαίνεται από 70 έως 100 χιλιόμετρα από ανατολή προς δύση. Οι σημαντικότεροι ποταμοί είναι ο Έβρος και ο παραπόταμός του, Άρδας.
Η οροσειρά Ροδόπη καλύπτει τα δυτικά και βορειοδυτικά του νομού. Στα νότια ο νομός βρέχεται από το Αιγαίο πέλαγος. Η κοιλάδα του Έβρου είναι επίπεδη, ωστόσο η νήσος Σαμοθράκη είναι ορεινή.
Τα παραλιακά τμήματα του νομού έχουν κυρίως μεσογειακό κλίμα, ενώ τα βορειότερα τμήματα και τα ορεινά έχουν ψυχρότερο ηπειρωτικό κλίμα.
Ο Έβρος είναι ένας νομός πεδινός αφού μόνο το 10,3% είναι ορεινοί όγκοι, έναντι των εκτεταμένων πεδιάδων που καταλαμβάνουν το 62,4% της έκτασης του, μεγάλο μέρος των οποίων καλλιεργείται. Στην καλλιέργεια συμβάλλει η ύπαρξη του ποταμού Έβρου, των παραποτάμων του και πλήθος αρδευτικών καναλιών.
Στην περιφέρεια του νομού και κυρίως στα χωριά, κύρια ενασχόληση των κατοίκων είναι η καλλιέργεια γης και η παραγωγή αγροτικών προϊόντων, ατομικά και συλλογικά μέσω των τοπικών συνεταιρισμών. Οι αγρότες της περιοχής καλλιεργούν κυρίως βαμβάκι, σιτάρι και τεύτλα. Η κτηνοτροφία αποτελεί τη δεύτερη σε σπουδαιότητα απασχόληση των κατοίκων της περιφέρειας του νομού, εντούτοις υπάρχει μεγάλη πτώση στον τομέα. Παλιότερα ο Έβρος είχε το μεγαλύτερο ποσοστό στην παραγωγή κρέατος στην Ελλάδα[4].
Σήμερα ο τριτογενής τομέας παραγωγής αυξάνει συνεχώς τα ποσοστά του έναντι της πρωτογενούς παραγωγής. Έτσι όλο και μεγαλύτερο κομμάτι του πληθυσμού και κυρίως νέοι στρέφονται στην παροχή υπηρεσιών. Τα τελευταία χρόνια παρατηρείται τουριστική ανάπτυξη στον νομό. Στα παράλια του κατασκευάζονται συνεχώς νέες υπερπολυτελείς ξενοδοχειακές εγκαταστάσεις αυξάνοντας την δυνατότητα φιλοξενίας στην Αλεξανδρούπολη σε αριθμό κλινών και σε ποιότητα παρεχόμενων υπηρεσιών. Γύρω από τις περιοχές που βρίσκονται οι δύο προστατευόμενες περιοχές, το δάσος της Δαδιάς και ο υγροβιότοπος του ποταμού Έβρου, δημιουργούνται μονάδες αγροτουρισμού και οικοτουριστικά κέντρα. Στην περιοχή του ποταμού Άρδα κάθε χρόνο διοργανώνεται συνάντηση νέων[6].
Τα πιο σημαντικά αξιοθέατα του νομού είναι[7][8]:
Ιερός Ναός Παναγίας Κοσμοσώτειρας Φερών. Ο ναός αποτελούσε το καθολικό της μονής Θεοτόκου της Κοσμοσώτειρας, που ιδρύθηκε το 1152 από τον Ισαάκιο Κομνηνό στην τοποθεσία Βήρα (πρόκειται για τις σημερινές Φέρες Έβρου), κοντά στο δέλτα του Έβρου. Θεωρείται ένα από το καλύτερα δείγματα της κωνσταντινουπολίτικης τέχνης στον ελλαδικό χώρο.
Η Σαμοθράκη με το Ιερό των Μεγάλων Θεών και το Αρχαιολογικό Μουσείο της.
Οι μεταβυζαντινοί ναοί στα χωριά Αλεποχώρι (Ναός Αγίου Αθανασίου), Μεταξάδες (Ναός Αγίου Αθανασίου) και Παλιούρι (Ναός Αγίου Παντελεήμονα)
Το προστατευόμενο Δάσος της Δαδιάς
Το απολιθωμένο δάσος του Φυλακτού
Η σπηλιά του Κύκλωπα Πολύφημου στη Μάκρη
Ο τύμβος Μικρής Δοξιπάρας - Ζώνης: Ρωμαϊκός Τύμβος ο οποίος χρονολογείται από το 2ο αιώνα
Η διαδρομή από το Σουφλί προς δυσμάς, έως τα σύνορα με το νομό Ροδόπης μέσα από το δάσος Δαδιάς
Το Διδυμότειχο με το Βυζαντινό Κάστρο του, τις στοές, αλλά και τα οθωμανικά του κτήρια όπως: το Τέμενος Βαγιαζήτ, τα Λουτρά του Έρωτα και την Πυροστιά.
Τα δυο σπήλαια του Διδυμοτείχου: το Σπήλαιο Καγιάλι και το Σπήλαιο Βούβα
Ο διπλός πύργος στο Πύθιο
Τα ιαματικά λουτρά Τραιανούπολης
Το Εθνολογικό Μουσείο Θράκης στην Αλεξανδρούπολη
Το Μουσείο Μετάξης στο Σουφλί και τα παραδοσιακά του σπίτια
Η νησίδα Ζουράφα ή Λαδόξερα με το φάρο
Τα πομακοχώρια Γονικό και Ρούσσα με την υπέροχη παραδοσιακή αρχιτεκτονική, το Μεγαλιθικό μνημείο Ρούσσας και τον μοναδικό εν λειτουργία Αλεβίτικος τεκέ και σημαντικό θρησκευτικό αξιοθέατο Τεκέ Σεγίτ Αλή Σουλτάν
Οι παραλίες του Έβρου βρέχονται από το Θρακικό Πέλαγος σε ακτογραμμή 25 χιλιομέτρων, που εκτείνεται από το Δέλτα του Έβρου έως τη Ζώνη της αρχαίας Μεσημβρίας. Σε αυτές εντάσσονται και οι παραλίες της Σαμοθράκης, καθώς ανήκει αυτή διοικητικά στο νομό Έβρου και είναι το μόνο νησί της Θράκης.
Αγία Παρασκευή-Κυανή Ακτή, στη Μάκρη (βραβευμένη με Γαλάζια Σημαία)
Δημοτική Παραλία ΕΟΤ (βραβευμένη με Γαλάζια Σημαία)
Μεταμόρφωση του Σωτήρος, 2 χιλιόμετρα από τα ιαματικά λουτρά Τραΐανούπολης
Ντεμίρ Αλί (Άη Γιώργης), στη Μάκρη
Παχιά Άμμος, στη Σαμοθράκη
Πύργος του Φονιά, στη Σαμοθράκη
Ο Νομός χωρίζεται σε 5 δήμους οι οποίοι είναι οι εξής: Δήμος Αλεξανδρούπολης, Δήμος Ορεστιάδας, Δήμος Διδυμοτείχου, Δήμος Σουφλίου και Δήμος Σαμοθράκης[9]. Στο νομό Έβρου λειτουργούν 6 τελωνεία: των Κήπων, Καστανιών, Πυθίου (σιδηροδρομικά) για την Τουρκία και τα τελωνεία Δικαίων, Ορμένιου και Κυπρίνου (2007) για την Βουλγαρία[10].
Οι κύριοι δρόμοι στον νομό Έβρου είναι οι παρακάτω:
Εγνατία Οδός (... Κομοτηνή - Αλεξανδρούπολη - Ίπσαλα (Τουρκία))
Εθνική Οδός 2 (... Κομοτηνή - Αλεξανδρούπολη - Φέρες)
Εθνική Οδός 51 (Σβίλενγκραντ (Βουλγαρία) - Ορεστιάδα - Διδυμότειχο - Φέρες)
Εθνική Οδός 53 (Ορμένιο - Μεταξάδες - Αισύμη - Αλεξανδρούπολη)
Μια σιδηροδρομική γραμμή συνδέει την Αλεξανδρούπολη με την Θεσσαλονίκη μέσω Κομοτηνής, Ξάνθης και Δράμας. Μια άλλη γραμμή συνδέει την Αλεξανδρούπολη με το Ντιμίτροβγκραντ της Βουλγαρίας μέσω Διδυμοτείχου και Ορεστιάδας, ενώ μια άλλη γραμμή συνδέει την Αλεξανδρούπολη με το Ουζουνκιοπρού της Τουρκίας.
Το Διεθνές Αεροδρόμιο Αλεξανδρούπολης εξυπηρετεί, κατά κύριο λόγο, εσωτερικές πτήσεις. Το οδικό δίκτυο στον νομό Έβρου είναι ανεπτυγμένο.
Το λιμάνι της Αλεξανδρούπολης εκτελεί δρομολόγιο από και προς τη Σαμοθράκη
Χρυσοπηγή Δεβετζή (γένν. 1976), αργυρή Ολυμπιονίκης στο τριπλούν (Αθήνα, 2004) και μία από τις μεγαλύτερες αθλήτριες στην ιστορία του αθλήματος, καθώς κατέχει την 4η καλύτερη επίδοση όλων των εποχών με 15,32 μέτρα
Κώστας Γκατσιούδης (γένν. 17/12/1973), ακοντιστής, 6ος Ολυμπιονίκης του Σίδνεϊ (2000) και ένας από τους κορυφαίους ακοντιστές όλων των εποχών, καθώς κατέχει την 6η καλύτερη επίδοση όλων των εποχών με βολή στα 91,69μ
Φώτης Κοσμάς (1926-1995), 1ος Μεσογειονίκης και 7ος Ολυμπιονίκης του δεκάθλου
Δημοσθένης Μαγγίνας (γένν. 1982), Πανελληνιονίκης αθλητής μεγάλων αποστάσεων
Αγγελική Τσιολακούδη (γένν. 1976), η 2η καλύτερη Ελληνίδα ακοντίστρια όλων των εποχών
Δημοσθένης Μιχαλεντζάκης (γένν. 1998), χρυσός Παραολυμπιονίκης της κολύμβησης στα 100 μέτρα πεταλούδα της κατηγορίας S9, το 2016 (Ρίο Ντε Τζανέιρο) και χάλκινος Παραολυμπιονίκης στα 100 μέτρα ελεύθερο της κατηγορίας S8, το 2021 (Τόκιο).
Ζωή Δημοσχάκη, Ελληνίδα Μεσογειονίκης κολυμβήτρια
Ντέμης Νικολαΐδης (γένν. 17/9/1973), πρώην διεθνής ποδοσφαιριστής, πρωταθλητής Ευρώπης το 2004 με την εθνική Ελλάδος στην Πορτογαλία κι ένας από τους κορυφαίους σκόρερ όλων των εποχών στην Α' Εθνική με 163 γκολ
Στέλιος Βενετίδης, πρώην διεθνής ποδοσφαιριστής, πρωταθλητής Ευρώπης το 2004 με την εθνική Ελλάδος
Μαρίνος Ουζουνίδης (ποδοσφαιριστής) (γένν. 1968), πρώην διεθνής ποδοσφαιριστής, πρωταθλητής Ελλάδας 2 φορές και με συμμετοχή στα ημιτελικά του Τσάμπιονς Λιγκ 1995-96. Νυν προπονητής ποδοσφαίρου
Σωτήρης Μαυρομάτης (γένν. 1966), πρώην διεθνής ποδοσφαιριστής του ΠΑΟΚ και του Ολυμπιακού
Νίκος Αλαβάντας, παλαίμαχος διεθνής ποδοσφαιριστής, πρωταθλητής Ελλάδος το 1985 με τον ΠΑΟΚ
Γιάννης Μαντζουράκης, Παλαίμαχος Ποδοσφαιριστής και Προπονητής Ποδοσφαίρου
Μανώλης Σιώπης (γένν. 1994), διεθνής ποδοσφαιριστής
Σάββας Γκέντσογλου (γένν. 1990), ποδοσφαιριστής
Θανάσης Τσίγκας (γένν. 1982), ποδοσφαιριστής
Σταύρος Σταθάκης (γένν. 1987), ποδοσφαιριστής
Νίκος Σαμαράς, πρώην διεθνής πετοσφαιριστής
Θανάσης Μουστακίδης (γένν. 1962), πρώην διεθνής πετοσφαιριστής, νυν προπονητής πετοσφαίρισης. Πρώτος σε συμμετοχές στην Εθνική Ελλάδος βόλεϊ ανδρών.
Αντώνης Τσακιρόπουλος, πρώην διεθνής πετοσφαιριστής
Δημήτρης Τζούριτς, διεθνής πετοσφαιριστής
Δημήτρης Γκαράς, διεθνής πετοσφαιριστής
Θεόδωρος Μποζίδης, πρώην διεθνής πετοσφαιριστής
Γιώργος Παπάζογλου, πρώην διεθνής πετοσφαιριστής
Μάριος Γκιούρδας (γένν. 1973), πρώην διεθνής πετοσφαιριστής
Γιώργος Τεκτονίδης (γένν. 1956), πρώην διεθνής πετοσφαιριστής
Ανδρέας Ανδρεάδης (γένν. 1982), διεθνής πετοσφαιριστής
Ραφαήλ Κουμεντάκης (γένν. 1993), διεθνής πετοσφαιριστής
Παρασκευάς Τσέλιος (γένν. 1997), διεθνής πετοσφαιριστής
Ανδρέας Φίκας (γένν. 1972), διεθνής Έλληνας αντισφαιριστής, νυν προπονητής αντισφαίρισης
Γιώργος Βαλαβανίδης (γένν, 1974), Έλληνας καλαθοσφαιριστής, αργυρό μετάλλιο με την Εθνική Ελλάδας U16 στο Ευρωμπάσκετ παίδων 1991, κυπελλούχος Saporta το 1991, πρωταθλητής Ελλάδας το 1992 και κυπελλούχος Korac το 1994 με τον ΠΑΟΚ
Μαρία Τσαουσίδου (γένν. 1991), ιστιοπλόος με διεθνείς διακρίσεις, 1η θέση στο πανευρωπαϊκό πρωτάθλημα & 2η θέση στο παγκόσμιο πρωτάθλημα (2016), 3η θέση στο παγκόσμιο πρωτάθλημα (2014 & 2013) στην κατηγορία Tornado για μεικτά πληρώματα και 2η θέση στο πανευρωπαϊκό Tornado Open για μεικτά πληρώματα και άνδρες (2016)
Λευτέρης Χαψιάδης (γένν. 1953), στιχουργός
Θανάσης Γκαϊφύλλιας (γεν. 1947), στιχουργός, μουσικοσυνθέτης, τραγουδιστής, παραγωγός
Αννέτα Μαρμαρινού (γένν. 1965), τραγουδίστρια
Μιχάλης Κουϊνέλης (Stavento), (γένν. 1979), ράπερ-στιχουργός
Ελένη Χατζίδου (γένν. 1980), τραγουδίστρια
Σοφία Κουρτίδου (γένν. 1987), τραγουδίστρια, ηθοποιός, τραγουδοποιός
Αρετή Κοσμίδου (γένν. 1997), τραγουδίστρια
Κανάρης Κεραμάρης (γένν. 1976), Έλληνας συνθέτης, στιχουργός και καθηγητής
Στεφανία Λυμπερακάκη (γένν. 2002), τραγουδίστρια. Εκπρόσωπος της Ελλάδας στη Eurovision 2021
Νίκος Χατζηνικολάου (γένν. 1962), δημοσιογράφος, εκδότης και παρουσιαστής ειδήσεων
Γιάννης Ξανθούλης (γένν. 1947), συγγραφέας, δημοσιογράφος
Αθηνά Μερτύρη (1931-2007), ηθοποιός
Νίκος Βλαντής (γένν. 1973), συγγραφέας
Νίκος Σταυρακούδης (γένν. 1970), ηθοποιός, σεναριογράφος
Δημήτρης Λαλέτας (1964-2011), ζωγράφος
Ιωσήφ Πολυζωίδης (γένν. 1969), ηθοποιός
Ρένος Χαραλαμπίδης (Σπήλαιο Έβρου), ηθοποιός
Γιάννης Στάνκογλου (Θούριο Έβρου), ηθοποιός
Αποστολία Παπαδαμάκη (γένν. 1967), σκηνοθέτης και χορογράφος
Μελέτης Ηλίας (γένν. 1980), ηθοποιός
Πέτρος Πολυχρονίδης, παρουσιαστής, δημοσιογράφος
Πασχάλης Τσαρούχας (γένν. 1966), ηθοποιός, τραγουδιστής και συγγραφέας
Δέσποινα Μοίρου, ηθοποιός με διεθνή καριέρα και αστρονόμος
Στέφανος Μιλτσακάκης (1959-2019), παλαιστής και ηθοποιός με διεθνή καριέρα
Τίτος Μανάκας (1934 - 2004), ποιητής με βραβευμένο έργο, υμνητής της γενέθλιας πόλης του. Κορυφαίο του έργο θεωρείται η ποιητική συλλογή "Ω, πικρόν μου έαρ" (1998
Καρυοφυλλιά Καραμπέτη (γένν. 4/7/1958), ηθοποιός
Θανάσης Ευθυμιάδης (γένν. 6/2/1967), ηθοποιός
Κωνσταντίνος Μαλαματίνας, ιδρυτής της ρετσίνας Μαλαματίνα το 1895 στην Αλεξανδρούπολη
Ιωάννης Γ΄ Δούκας Βατάτζης, Βυζαντινός Αυτοκράτορας (1221 - 1254)
Ιωάννης Ε΄ Παλαιολόγος, Βυζαντινός Αυτοκράτορας (1341 - 1376)
Βαγιαζίτ Β΄, Οθωμανός Σουλτάνος (1481 - 1512)
Διονύσιος ο Μοναχός, Νεομάρτυρας της Ορθόδοξης Εκκλησίας (μαρτύρησε το 1518)
Ιάκωβος ο Διάκονος, Νεομάρτυρας της Ορθόδοξης Εκκλησίας (μαρτύρησε στα τέλη του 16ου αιώνα)
Παρθένιος εκ Διδυμοτείχου, Νεομάρτυρας της Ορθόδοξης Εκκλησίας (μαρτύρησε το 1805)
Ευγένιος Ευγενίδης (1882 - 1954), Εφοπλιστής και Μεγάλος Ευεργέτης
Λίτσα Πατέρα (γένν. 1939), αστρολόγος
Γιώργος Μπατατούδης, πρώην πρόεδρος ΠΑΟΚ, με 2 κύπελλα Ελλάδας στο ποδόσφαιρο
Κωνσταντίνος Καραθεοδωρή, μαθηματικός, διδάσκων πανεπιστημίου
Νικηφόρος Βρυέννιος ο Νεότερος, Βυζαντινός διπλωμάτης, ρήτορας και στρατιώτης
Αμπατζόγλου Θεολόγος, Ιερολοχίτης Αξιωματικός (Μέση Ανατολή, Αίγυπτο - Κάϊρο - Πρόεδρος Ριμινιτών & Ιερολοχιτών Ορεστιάδας (γενν.1921 Καραγάτσι Αδριανούπολης)
Κωνσταντίνος Ποντίδης (1886 - 1960), Πολιτικός
Πετρίδης Νικόλαος (1913 - 1940), Ήρωας Β' Παγκοσμίου Πολέμου. Υπηρέτησε στο Β' Σώμα Στρατού, ΙV Μεραρχία Πεζικού, Δ' Σύνταγμα Πύρκου Ορειβατικού Πυροβολικού. Απεβίωσε στα Αλβανικά βουνά στις 13/12/1940. Το όνομά του βρίσκεται χαραγμένο στο Μνημείο των Ηρώων της Ορεστιάδας
Βασιλειάδης Πέτρος (1913 - 1986), Ήρωας Β' Παγκοσμίου Πολέμου. Υπηρέτησε στο Β' Σώμα Στρατού, ΙV Μεραρχία Πεζικού, Δ' Σύνταγμα Πύρκου Ορειβατικού Πυροβολικού μαζί με τον αδελφό του Πετρίδη Νικόλαο (ο ίδιος ήταν υιοθετημένος από τον Παναγιώτη Βασιλειάδη και είχε διαφορετικό επίθετο)
Ταξιδεύοντας στην Ελλάδα: Έβρος (Αρχείο ντοκιμαντέρ της ΕΡΤ)
↑ Πίνακας αποτελεσμάτων ΜΟΝΙΜΟΥ Πληθυσμού κατά αστικότητα, ορεινότητα, έκταση (σύνδεσμος για μεταφόρτωση)
↑ «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10486 (σελ. 12 του pdf)
↑ Εγκυκλοπαίδεια Νέα Δομή. Τεγόπουλος - Μανιατέας. 1996. σελ. 311, τομ. 10.
↑ 4,0 4,1 «Γεωγραφική θέση». www.peevrou.eu. Αρχειοθετήθηκε από το πρωτότυπο στις 10 Μαΐου 2019. Ανακτήθηκε στις 11 Μαΐου 2019.
↑ «Ιστορία Νομού Έβρου». www.peevrou.eu. Αρχειοθετήθηκε από το πρωτότυπο στις 14 Μαΐου 2019. Ανακτήθηκε στις 11 Μαΐου 2019.
↑ «ΣΥΝΑΝΤΗΣΗ ΝΕΩΝ ΑΡΔΑΣ - ARDAS FESTIVAL». ardasfestival.gr. Ανακτήθηκε στις 11 Μαΐου 2019.
↑ «Περιφερειακή Ενότητα Έβρου - Τουρισμός στον Έβρο». Αρχειοθετήθηκε από το πρωτότυπο στις 1 Μαΐου 2019.
↑ e-evros.gr. «Οι φυσικές ομορφιές». e-evros.gr (στα GREEK). Ανακτήθηκε στις 11 Μαΐου 2019.
↑ «Δήμοι. Σύσταση δήμων. ΝΟΜΟΣ ΕΒΡΟΥ -». Καλλικράτης (στα Αγγλικά). 26 Ιουλίου 2016. Ανακτήθηκε στις 11 Μαΐου 2019.
↑ «Βρήκα Τελωνεία Έβρου . Στο www.vrisko.gr βρίσκεις ό,τι ψάχνεις!». https://www.vrisko.gr/dir/teloneia/ebroy/. Ανακτήθηκε στις 11 Μαΐου 2019.  Εξωτερικός σύνδεσμος στο |website= (βοήθεια)
Αυτό το λήμμα που αφορά τη διοικητική διαίρεση της Ελλάδας χρειάζεται επέκταση. Βοηθήστε τη Βικιπαίδεια επεκτείνοντάς το!. Θέλετε βοήθεια; Δείτε εδώ.